2. ΝΟΜΟΣ 4037 της 2/7 Μαρτ. 1929  Περί μετεκπαιδεύσεως των δημοδιδασκάλων εν τω Πανεπιστημίω. Άρθρ.1.-Οι κατά το άρθρ. 2 του Νόμ. 2857 μετεκπαιδευόμενοι εν τω πανεπιστημίω δημοδιδάσκαλοι δεν επιτρέπεται κατά τον χρόνον των διετών σπουδών των να εγγράφωνται ως φοιτηταί εις Σχολήν τινά του Πανεπιστημίου. Υποχρεούνται δε ούτοι, ως και οι ήδη μετεκπαιδευθέντες, μετά την λήψιν του πτυχίου της μετεκπαιδεύσεως να υπηρετήσωσιν επί πέντε τουλάχιστον συνεχή έτη εις δημοτικά σχολεία ή εις θέσεις επιθεωρητών δημοτικών σχολείων, εάν ήθελον διορισθή τοιούτοι. Οι μη συμμορφούμενοι προς την διάταξιν ταύτην υποχρεούνται να αποδώσωσιν εις το Δημόσιον Ταμείον τους μισθούς ούς έλαβον ως μετεκπαιδευόμενοι, εισπραττομένους κατά τον νόμον περί εισπράξεως δημοσίων εσόδων. Άρθρ.2.-Επιτρέπεται εις έλληνας δημοδιδασκάλους πτυχιούχους Διδασκαλείων, υπηρετούντας εν Αλβανία, Τουρκία, Αίγυπτω και Κύπρω να μετεκ παιδεύωνται εν τω πανεπιστημίω Αθηνών, κατόπιν αιτήσεώς των συνυπογεγραμμένης και υπό των Επιτροπών ή Εφορειών των σχολείων εν οίς υπηρετούσιν. Ο αριθμός αυτών δεν δύναται δεν δύναται να υπερβαίνη κατ’ έτος τους 5. Υφίστανται δε και ούτοι μετά το πέρας των διετών σπουδών των τας καθωρισμένας επί πτυχίω εξετάσεις. Άρθρ.3.-Ο Διευθυντής των σπουδών των μετεκπαιδευομένων δημοδιδασκάλων λαμβάνει μηνιάιον επιμίσθιον αναλογούν προς τα 15% του τακτικού μισθού του. Οι δε διδάσκοντες μαθήματα εν ιδιαιτέραις ώραν λαμβάνουσι δραχμάς 400 δι’ εκάστην ώραν εβδομαδιαίας διδασκαλίας. Εκ τούτων οι διδάσκοντες ιδιαιτέρας ώρας πλείονας των τριών καθ’ εβδομάδα λαμβάνουσιν αμοιβήν δια τρείς ώρας. 